**SAISTOŠIE NOTEIKUMI**

KONSOLIDĒTĀ REDAKCIJA

*Grozījumi:*

*\_\_\_\_\_\_.2024. saistošie noteikumi Nr. \_\_\_\_\_*

*\_\_.\_\_.2023. saistošie noteikumi Nr.*

|  |  |  |
| --- | --- | --- |
| 2024. gada \_\_\_\_\_\_\_ | Ventspilī | Nr. 1  (protokols Nr.\_\_\_\_\_\_ |

**“Par braukšanas maksas atvieglojumiem Ventspilī”.**

Izdoti saskaņā ar Pašvaldību likuma

44. panta otro daļu

Un Sabiedriskā transporta pakalpojumu likuma

14. panta trešo daļu

1. Šie saistošie noteikumi (turpmāk – Noteikumi) nosaka braukšanas maksas atvieglojumus un to saņemšanas kārtību Ventspils pilsētas nozīmes sabiedriskā transporta maršruta tīklā.

2. Noteikumos noteiktie braukšanas maksas atvieglojumi darbojas Ventspils pilsētas nozīmes sabiedriskā transporta maršrutu tīkla maršrutos Ventspils valstspilsētas pašvaldības (turpmāk – Pašvaldība) administratīvās teritorijas robežās, kuros ir pieejamas mēnešbiļetes.

3. Pirmskolas vecuma bērniem vecumā līdz 7 gadiem (ieskaitot) ir tiesības sabiedrisko transportu Ventspils pilsētas nozīmes sabiedriskā transporta maršrutu tīklā izmantot bez maksas.

4. Braukšanas maksas atvieglojumus ir tiesīgi saņemt Pašvaldības administratīvajā teritorijā dzīvesvietu deklarējušās personas, kuras atbilst vienam no šādiem kritērijiem:

4.1. vispārējo izglītības iestāžu 10. – 12. klašu izglītojamie, kuru dzīves vieta un izvēlētā izglītības iestāde atrodas pretējos Ventas upes krastos – braukšanas maksas atvieglojums 100% apmērā no mēnešbiļetes cenas, izņemot jūlija un augusta mēnešus, - maršrutos no Nr. 1 līdz Nr. 13 un maršrutos no Nr. 20 līdz Nr. 23 pēc 14.00 darba dienās;

4.2.

*(Svītrots ar Ventspils valstspilsētas pašvaldības domes* [*\_\_.\_\_.\_\_\_\_\_.*](https://likumi.lv/ta/id/305802-grozijumi-ventspils-pilsetas-domes-2011-gada-15-julija-saistosajos-noteikumos-nr-7-tirdznieciba-publiskas-vietas-ventspils-pils...)*saistošajiem noteikumiem Nr. \_\_)*

4.3. vispārējās izglītības iestāžu un profesionālās izglītības iestāžu audzēkņi, kuri mācās klātienē – braukšanas maksas atvieglojums 75% apmērā no mēnešbiļetes cenas, izņemot jūlija un augusta mēnešus, - maršrutos no Nr. 1 līdz Nr. 13 un maršrutos no Nr. 20 līdz Nr. 23 pēc 14.00 darba dienās;

4.4. studenti, kuri mācās klātienē vai pilna laika klātienē augstskolā, kuru atrašanās vieta ir Ventspils pilsēta, - braukšanas maksas atvieglojums 50% apmērā no mēnešbiļetes cenas, izņemot jūlija un augusta mēnešus, - maršrutos no Nr. 1 līdz Nr. 13;

4.5. daudzbērnu ģimeņu vecāki, kuru ģimenē ir no 3 līdz 5 bērniem līdz 18 gadu vecuma sasniegšanai (arī aizbildnībā esoši vai audžuģimenē ievietoti bērni) vai bērni vecumā līdz 24 gadu vecuma sasniegšanai ( arī aizbildnībā vai aizgādnībā esoši bērni), ja tie turpina mācības klātienē vispārējās vai profesionālās izglītības iestādē, koledžā vai ir pilna laika klātienes studējošie augstskolā, kuru atrašanās vieta ir Ventspils pilsēta, - braukšanas maksas atvieglojums 50% apmērā no mēnešbiļetes cenas maršrutos no Nr. 1 līdz Nr. 13;

4.6. daudzbērnu ģimenes (vecāki un bērni), kurās ir 6 vai vairāk bērnu līdz 18 gadu vecuma sasniegšanai (arī aizbildnībā esoši vai audžuģimenē ievietoti bērni) vai līdz 24 gadu vecuma sasniegšanai ( arī aizbildnībā vai aizgādnībā esoši bērni), ja tie turpina mācības klātienē vispārējās vai profesionālās izglītības iestādē, koledžā vai ir pilna laika klātienes studējošie augstskolā, kuru atrašanās vieta ir Ventspils pilsēta, - braukšanas maksas atvieglojums 90% apmērā no mēnešbiļetes cenas maršrutos no Nr. 1 līdz Nr. 13;

4.7. nestrādājoši pensionāri un nestrādājošas personas ar 3. grupas invaliditāti, kuru pensijas (tajā skaitā citas valsts piešķirtās pensijas) apmērs mēnesī (pirms nodokļu nomaksas) nepārsniedz Pašvaldības domes saistošajos noteikumos noteikto maznodrošinātas mājsaimniecības ienākumu slieksnim pirmajai vai vienīgajai personai mājsaimniecībā – braukšanas maksas atvieglojums 50% apmērā no mēnešbiļetes cenas, - maršrutos no Nr. 1 līdz Nr. 13;

*(Grozīts ar Ventspils valstspilsētas pašvaldības domes* [*\_\_.\_\_.\_\_\_\_\_.*](https://likumi.lv/ta/id/305802-grozijumi-ventspils-pilsetas-domes-2011-gada-15-julija-saistosajos-noteikumos-nr-7-tirdznieciba-publiskas-vietas-ventspils-pils...)*saistošajiem noteikumiem Nr. \_\_)*

4.8. darbspējas vecumā esošas nestrādājošas politiski represētās personas, kurām piešķirts trūcīgas vai maznodrošinātas mājsaimniecības statuss – braukšanas maksas atvieglojums 50% apmērā no mēnešbiļetes cenas, - maršrutos no Nr. 1 līdz Nr. 13;

4.9. nestrādājošie pensionāri un nestrādājošas personas ar 3. grupas invaliditāti, kuri sasnieguši 80 gadus un, kuru pensijas (tajā skaitā citas valsts piešķirtās pensijas) apmērs mēnesī (pirms nodokļu nomaksas) nepārsniedz Pašvaldības domes saistošajos noteikumos noteikto maznodrošinātas mājsaimniecības ienākumu slieksnim pirmajai vai vienīgajai personai mājsaimniecībā – braukšanas maksas atvieglojums 90% apmērā no mēnešbiļetes cenas, - maršrutos no Nr. 1 līdz Nr. 13.

*(Grozīts ar Ventspils valstspilsētas pašvaldības domes* [*\_\_.\_\_.\_\_\_\_\_.*](https://likumi.lv/ta/id/305802-grozijumi-ventspils-pilsetas-domes-2011-gada-15-julija-saistosajos-noteikumos-nr-7-tirdznieciba-publiskas-vietas-ventspils-pils...)*saistošajiem noteikumiem Nr. \_\_)*

5. Pilsētas sabiedriskajā transportā mēnešbiļetes ar atlaidēm ir derīgas, uzrādot kopā ar personu apliecinošu dokumentu.

6. Noteikumu 4. punktā minētās personas mēnešbiļetes par kārtējo mēnesi var saņemt vai iegādāties, sākot no iepriekšējā mēneša 20. datuma līdz kārtējā mēneša 10. datumam Ventspils autoostas kasē, Kuldīgas ielā 5, Ventspilī, uzrādot dokumentu, kas dod tām tiesības saņemt braukšanas maksas atvieglojumu mēnešbiļetes iegādei, un citā pilsētas sabiedriskā transporta pārvadātāja noteiktajā veidā.

7. Dokumentu, kas personai dod tiesības saņemt braukšanas maksas atvieglojumu mēnešbiļetes iegādei izsniedz:

7.1.Noteikumu 4.1., 4.3. un 4.4. apakšpunktā minētajām personām – attiecīgā izglītības iestāde;

7.2. Noteikumu 4.5. – 4.9. apakšpunktā minētajām personām – Pašvaldības iestāde “Ventspils Sociālais dienests” (turpmāk – Sociālais dienests).

*(Grozīts ar Ventspils valstspilsētas pašvaldības domes* [*\_\_.\_\_.\_\_\_\_\_.*](https://likumi.lv/ta/id/305802-grozijumi-ventspils-pilsetas-domes-2011-gada-15-julija-saistosajos-noteikumos-nr-7-tirdznieciba-publiskas-vietas-ventspils-pils...)*saistošajiem noteikumiem Nr. \_\_)*

8. Pārvadātājs, kas sniedz sabiedriskā transporta pakalpojumus Ventspils pilsētas nozīmes sabiedriskā transporta maršrutu tīklā, veic informācijas uzskaiti ar Pašvaldību noslēgtā Sabiedriskā transporta pakalpojuma līguma ietvaros un katru mēnesi līdz mēneša 15. datumam informāciju par pasažieru skaitu, kuri izmantojuši braukšanas maksas atvieglojumus kārtējā mēnesī, iesniedz:

8.1. par 4.1., 4.3. un 4.4. apakšpunktā minētajām personām – Pašvaldības iestādei “Ventspils izglītības pārvalde” (turpmāk – Izglītības pārvalde);

8.2. par 4.5. – 4.9. apakšpunktā minētajām personām – Sociālajam dienestam.

*(Grozīts ar Ventspils valstspilsētas pašvaldības domes* [*\_\_.\_\_.\_\_\_\_\_.*](https://likumi.lv/ta/id/305802-grozijumi-ventspils-pilsetas-domes-2011-gada-15-julija-saistosajos-noteikumos-nr-7-tirdznieciba-publiskas-vietas-ventspils-pils...)*saistošajiem noteikumiem Nr. \_\_)*

9. Izglītības pārvalde un Sociālais dienests par sniegtajiem pakalpojumiem ar pārvadātāju norēķinās 10 dienu laikā pēc Noteikumu 8. punktā minētās informācijas un rēķina saņemšanas no pārvadātāja.

10. Ar Noteikumu spēkā stāšanos, atzīt par spēku zaudējušiem Ventspils pilsētas domes 2013. gada 25. janvāra saistošos noteikumus Nr.5 “Par braukšanas maksas atvieglojumiem Ventspils pilsētas nozīmes maršrutos”.

Ventspils valstspilsētas pašvaldības domes priekšsēdētājs  J. Vītoliņš